मुंबई : बॉलीवुड (Bollywood) एक्टर (Actor) वरुण धवन (Varun Dhawan) और एक्ट्रेस (Actress) कियारा आडवाणी (Kiara Advani) की स्टारर फिल्म 'जुग जुग जियो' सिनेमाघरों में धूम मचा कर रखी है। फिल्म 24 जून को सिनेमाघरों में रिलीज हुई थी। फिल्म बॉक्स ऑफिस पर अपना जोरदार प्रदर्शन दिखा रही है। इस फिल्म को रिलीज हुए आज सात दिन हो गए है, लेकिन अभी भी दर्शकों को इस फिल्म को देखने की उत्सुकता कम नहीं हुई है। दर्शकों की भीड़ थिएटरों में बरकरार है। इस फिल्म को प्रशंसकों से पॉजिटिव रिव्यु मिल रहे है।
हालांकि, इस फिल्म के सितारों ने जमकर इस फिल्म का प्रमोशन किया था। यह एक फैमिली ड्रामा फिल्म है। मेकर्स भी इस फिल्म को मिल रहे अच्छे प्रतिक्रियाओं से काफी खुश है। फिल्म निर्माता करण जौहर लगातार इस फिल्म के कलेक्शन रिपोर्ट कार्ड को अपने सोशल मीडिया के जरिए शेयर करते रहते है। उन्होंने आज भी अपने ट्विटर पर रिपोर्ट कार्ड को शेयर किया है साथ ही उन्होंने फैंस का धन्यवाद भी किया है। करण जौहर द्वारा शेयर रिपोर्ट कार्ड के अनुसार फिल्म 'जुग जुग जियो' ने रिलीज के पहले दिन बॉक्स ऑफिस पर 9.28 करोड़ रूपये का कलेक्शन की, दूसरे दिन फिल्म ने 12.55 करोड़ रूपये कमाए।
यह भी पढ़ें
— Karan Johar (@karanjohar) June 30, 2022
वहीं तीसरे दिन कलेक्शन का स्कोर बढ़ा और फिल्म ने 15.10 करोड़ रूपये का बिजनेस की, चौथे दिन फिल्म के कलेक्शन का आंकड़ा गिरकर 4.82 करोड़ रूपये पर पहुंच गया, फिल्म पांचवें दिन 4.52 करोड़ रूपये कमाए। छठे दिन इस फिल्म का कलेक्शन काफी बुरा रहा। फिल्म ने छठे दिन मात्र 3.97 करोड़ रूपये ही कमा पाए। यह फिल्म छह दिनों में कुल 50.24 करोड़ रूपये का कलेक्शन कर चुकी है।
करण जौहर ने अपनी खुशी जाहिर करते हुए अपने ट्विट में लिखा, 'आपके प्यार की बुलंदियों को छूते हुए, क्योंकि हम आपके साथ प्यार, जीवन और परिवार का जश्न मनाने के लिए अगले सप्ताहांत में प्रवेश करने के लिए पूरी तरह तैयार हैं!' फिल्म 'जुग जुग जियो' में वरुण धवन और कियारा आडवाणी के अलावा अनिल कपूर, नीतू कपूर, मनीष पॉल और प्राजक्ता कोली भी अपने अहम किरदार में है।